CELEX: 62007TN0448
Language: lv
Date: 2007-12-07 00:00:00
Title: Lieta T-448/07: Prasība, kas celta 2007. gada 7. decembrī — YKK un citi/Komisija

23.2.2008   
            
            
               LV
            
            
               Eiropas Savienības Oficiālais Vēstnesis
            
            
               C 51/44
            
         Prasība, kas celta 2007. gada 7. decembrī — YKK un citi/Komisija
   (Lieta T-448/07)
   (2008/C 51/83)
   Tiesvedības valoda — angļu
   Lietas dalībnieki
   
      Prasītāji: YKK Corp., Tokio (Japāna), YKK Holding Europe BV, Sneek (Nīderlande), YKK Stocko Fasteners GmbH, Wuppertal (Vācija) (pārstāvji — H. Kaneko un C. Vennemann, advokāti)
   
      Atbildētāja: Eiropas Kopienu Komisija
   Prasītāju prasījumi:
   
               —
            
            
               atcelt apstrīdēto lēmumu tiktāl, ciktāl tas attiecas uz katru no prasītājiem;
            
         
               —
            
            
               sekojoši, atcelt katram no prasītājiem uzlikto soda naudu;
            
         
               —
            
            
               pakārtoti, atcelt apstrīdētā lēmuma 2. pantu tiktāl, ciktāl tas attiecas uz katru no prasītājiem, vai vismaz atcelt vai samazināt katram no prasītājiem uzlikto soda naudu;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Prasītāji lūdz atcelt Komisijas 2007. gada 19. septembra lēmumu K(2007)4257 galīgā redakcijā lietā COMP/E-1/39.168 — PO/Galantērijas preces: rāvējslēdzēji, ar kuru Komisija nolēma, ka prasītāji kopā ar citiem uzņēmumiem ir pārkāpuši EKL 81. pantu:
   
               —
            
            
               vienojoties par saskaņotu cenu paaugstināšanu un apmainoties ar konfidenciālu informāciju par cenām un cenu paaugstināšanas īstenošanu “Bāzeles, Vupertāles un Amsterdamas grupā”;
            
         
               —
            
            
               nosakot cenas, pārbaudot cenu paaugstināšanos un asignējot pircējus divpusējā sadarbībā ar Prym Fashion; un
            
         
               —
            
            
               apmainoties ar informāciju par cenām, diskutējot par cenām un vienojoties par metodoloģiju minimālo cenu noteikšanai trīspusējā sadarbībā ar Coats un Prym.
            
         Savas prasības pamatošanai prasītāji apgalvo, ka viņiem ar preventīvu nolūku piemērotais 1,25 reizinātājs pārkāpj samērīguma principu.
   Attiecībā uz “Bāzeles, Vupertāles un Amsterdamas grupu” prasītāji apgalvo, ka pēc YKK Stocko Fasteners domām Komisija nepareizi piemērojusi Regulas 1/2003 (1) 23. panta 2. punktu, saskaņā ar kuru uzņēmumam uzliktā soda nauda nepārsniedz 10 % no tā kopējā apgrozījuma iepriekšējā uzņēmējdarbības gadā. Turklāt palielinājums 1,25 reizes prevencijai pēc prasītāju domām nav pamatots attiecībā uz laika posmu pirms YKK Holding Europe ieguva YKK Stocko Fasteners.
   Attiecībā uz divpusējo sadarbību starp Prym Fashion un prasītājiem YKK Stocko Fasteners un YKK Corp. prasītāji apgalvo, ka Komisija kļūdījās, pieņemot, ka tā bija pasaules mēroga sadarbība.
   Attiecībā uz trīspusējo sadarbību starp Coats, Prym un prasītāju YKK Holding Europe, prasītāji uzskata, ka:
   
               —
            
            
               Komisija nav pietiekami pierādījusi, ka diskusijas par cenu saskaņošanu piecu rāvējslēdzēju ražotāju sapulcēs 1998. un 1999. gadā ietvēra vienošanos vai saskaņotu praksi, pārkāpjot EKL 81. pantu;
            
         
               —
            
            
               ja piecu rāvējslēdzēju ražotāju diskusijas 1998. un 1999. gadā bija EKL 81. panta pārkāpums, prasītājiem atbilstoši Komisijas Iecietības programmai par sadarbošanos ar Komisiju būtu bijis jāsaņem soda naudas samazinājums;
            
         
               —
            
            
               šīs diskusijas nav pietiekamas, lai tās klasificētu kā “ļoti nopietnu” pārkāpumu;
            
         
               —
            
            
               Komisijas noteiktā soda nauda ir nesamērīga ar jebkura iespējā pārkāpuma raksturu;
            
         
               —
            
            
               Komisija nav ņēmusi vērā šāda pārkāpuma ietekmi uz EK tirgu.
            
         
      (1)  Padomes 2002. gada 16. decembra Regula (EK) Nr. 1/2003 par to konkurences noteikumu īstenošanu, kas noteikti Līguma 81. un 82. pantā (OV 2003 L 1, 1. lpp.).